**“ТАСДИҚЛАЙМАН”**

**Ўзбекистон Республикаси давлат активларини бошқариш агентлиги Навоий вилояти худудий бошқармаси бошлиғи**

**\_\_\_\_\_\_\_\_\_\_\_\_К.Нурмуродов**

**“\_\_\_\_” \_\_\_\_\_\_\_\_\_\_ 2019 йил**

**Ўзбекистон Республикаси Давлат активларини бошқариш агентлиги Навоий вилояти ҳудудий бошқармаси Давлат иштирокидаги корхоналарни молиявий соғломлаштириш бўлими тўғрисида**

**Н И З О М**

**Умумий қоидалар**

1.  Ўзбекистон Республикаси Давлат активларини бошқариш агентлигининг Навоий вилояти ҳудудий бошқармаси Давлат иштирокидаги корхоналарни молиявий соғломлаштириш бўлими (бундан буён матнда бўлим деб юритилади) Ўзбекистон Республикаси Давлат активларини бошқариш агентлиги Навоий вилояти ҳудудий бошқармаси (бундан буён матнда Бошқарма деб юритилади) таркибий бўлинмаси ҳисобланади.

2.  Бўлим ўзининг фаолиятида Ўзбекистон Республикасининг Конституцияси ва қонунлари, Ўзбекистон Республикаси Олий Мажлиси палаталарининг қарорлари, Ўзбекистон Республикаси Президентининг фармонлари, қарорлари ва фармойишлари, Ўзбекистон Республикаси Вазирлар Маҳкамасининг қарорлари ва фармойишлари, Ўзбекистон Республикаси Давлат активларини бошқариш агентлиги тўғрисидаги низом, Агентлик Ҳайъатининг қарорлари, Агентлик директорининг ва бошқарма бошлиғининг буйруқлари ва фармойишлари, шунингдек мазкур Низомга амал қилади.

**Бўлимнинг вазифалари ва функциялари**

3.  Қуйидагилар бўлимнинг асосий вазифалари ҳисобланади:

иқтисодий таваккалчилик ва иқтисодий ночор гуруҳидаги корхоналарни аниқлаш мақсадида, Давлат хизматлари агентлиги, Давлат статистика қўмитаси ва Давлат солиқ қўмитаси билан интеграция қилинган маълумотлар базаси асосида давлат иштирокидаги корхоналарнинг молиявий-иқтисодий ҳолатини чуқур таҳлил ва мониторинг қилиш;

иқтисодий таваккалчилик ва иқтисодий ночор гуруҳида ҳисобланган ҳамда уларнинг тўлов қобилиятини тиклаш эҳтимоли мавжуд бўлган давлат иштирокидаги корхоналарни молиявий соғломлаштириш бўйича “йўл харитаси” – дастурларини ишлаб чиқиш ва амалга оширишда, биринчи навбатда ишлаб чиқаришни модернизация қилиш ва технологик қайта жиҳозлашга, капитал ва жорий таъмирлашга, ички заҳираларни сафарбар этиш, корхонани молиявий реструктуризация қилиш ва молиявий қўллаб–қувватлаш ҳамда иқтисодий таваккалчилик ва иқтисодий ночор гуруҳидан чиқаришга қаратилган бошқа чора–тадбирларни, жумладан банкротлик таомилини қўллаш каби чора–тадбирларни инобатга олиш;

давлат иштирокидаги корхоналарни молиявий соғломлаштиришга қаратилган “йўл харитаси” - дастурларини бажарилиши устидан мониторинг ва назорат қилиш;

давлат иштирокидаги корхоналарни молиявий соғломлаштиришга қаратилган чора-тадбирларни амалга оширишда давлат ва хўжалик бошқаруви органлари, маҳаллий давлат ҳокимияти органларининг тегишли тузилмалари билан хамкорликни таъминлаш.

4.  Бўлим ўзига юклатилган вазифаларни бажариш учун қуйидаги функцияларни амалга оширади:

интеграция қилинган маълумотлар базаси асосида давлат иштирокидаги корхоналарнинг молиявий-иқтисодий аҳволини қонун ҳужжатларида белгиланган тартибда мониторинг ва таҳлил қилади;

ҳар чоракда давлат иштирокидаги корхоналарнинг молиявий-иқтисодий кўрсаткичлари тўғрисида маълумот базасини шакллантиради;

тўлов қобилиятига эга бўлмаган, зарар кўриб ишлайдиган ва иқтисодий ночор бўлган давлат иштирокидаги корхоналарни ҳисобини юритади;

тўлов қобилиятига эга бўлмаган, зарар кўриб ишлайдиган ва иқтисодий ночор бўлган корхоналарни молиявий соғломлаштиришга қаратилган асосий йўналишларни таҳлил қилишда тегишли давлат ва хўжалик бошқаруви органлари, маҳаллий давлат ҳокимияти органлари билан биргаликдаги ишларда қатнашади;

давлат ва хўжалик бошқаруви органлари, жойлардаги маҳаллий давлат ҳокимияти органлари билан биргаликда иқтисодий таваккалчилик   
ва иқтисодий ночор гуруҳидаги корхоналарни молиявий соғломлаштириш бўйича “йўл харитаси” -дастурларини ишлаб чиқади;

тўлоқ қобилиятини тиклаш имконияти бўлмаган иқтисодий ночор корхоналар бўйича банкротлик таомилини қўллаш ва давлат активларини сотиш бўйича таклифларни ишлаб чиқади;

масъуллар билан биргаликда “йўл харитаси”-дастурлари лойиҳаларини умумлаштиради, хукумат қарорлари лойиҳаларини тасдиқлаш бўйича ишларни мувофиқлаштиради ва ишлаб чиқади, шунингдек ўрнатилган тартибда вилоят ҳокимлигига ва Агентлигига киритади;

юқори турувчи давлат ва хўжалик бошқаруви органлари ҳамда жойлардаги маҳаллий давлат ҳокимияти органлари билан биргаликда (юқори турувчи органи бўлмаган маҳаллий аҳамиятга эга бўлган корхоналар бўйича) “йўл харитаси” – дастурларини бажарилиши бўйича маълумотларни йиғиш   
ва жамлаш йўли билан мониторинг ишларини амалга оширади.

ҳар чоракда “йўл харитаси” – дастурларини бажарилиши мониторинги натижалари бўйича йиғма таҳлил материалларини тайёрлайди;

“йўл харитаси” – дастурларини амалга ошираётган корхоналарга кўмаклашиш бўйича давлат ва хўжалик бошқаруви органларининг фаолиятини мувофиқлаштиради;

“йўл харитаси” – дастурларини бажарилишида давлат органларига   
ва тегишли ташкилотларга юзага келаётган муаммоли масалаларни ҳал қилишга кўмаклашиш юзасидан илтимоснома юборади, шунингдек илтимоснома бажарилмаган тақдирда бажарилиши мажбурий бўлган талабнома юборади;

тугалланмаган қурилиш объектларни ва асосий фондларни консервация қилиш, қайта ташкил қилиниши лозим бўлган давлат улуши иштирокидаги иқтисодий ночор, зарар кўриб ишлаётган ва паст рентабелли, шунингдекбанкротлик жараёни қўзғатилган корхоналар бўйича Ўзбекистон Республикаси Вазирлар Маҳкамасига киритиш юзасидан Агентлик раҳбариятига таклифлар тайёрлайди ва тақдим этади;

қайта ташкил қилиш, ажратиш, зарар қўриб ишлаётган, молиявий соғломлаштирилиши лозим бўлган тўлов қобилиятини йўқотган   
ва иқтисодий ночор корхоналарга нисбатан қонун ҳужжатларида белгиланган тартибда давлат томонидан қўллаб қувватлаш бўйича Ўзбекистон Республикаси Вазирлар Маҳкамасига киритиш юзасидан Агентлик раҳбариятига таклифлар тайёрлайди ва тақдим этади;

давлат иштирокидаги корхонларни молиявий-иқтисодий ҳолатини таҳлил қилиш, шунингдек иқтисодий таваккалчилик ва иқтисодий ночор гуруҳидаги корхоналарни молиявий соғломлаштириш бўйича “йўл харитаси” – дастурларини ишлаб чиқиш ва амалга оширишда Агентликнинг ҳудудий органларига методик ва амалий ёрдам кўрсатади;

корхоналарнинг молиявий ахволини мониторинг ва таҳлил қилиш, таркибий ўзгартириш ҳамда соғломлаштириш бўйича хорижий тажрибаларни ўрганади.

**Бўлимнинг ҳуқуқлари ва жавобгарлиги**

5.  Бўлим ўз зиммасига юклатилган вазифалар ва функцияларни бажариш учун қуйидаги ҳуқуқларга эга:

бўлим фаолияти йўналиши бўйича норматив–ҳуқуқий ҳужжатлар лойиҳаларини ишлаб чиқади ва ўз ваколатлари доирасида улардан фойдаланиш учун тушунтиришлар бериш;

бўлимга юклатилган вазифа ва функцияларни амалга ошириш учун ўрнатилган тартибда беғараз ёрдам асосида давлат органлари, хўжалик юритувчи субъектлар, шу жумладан тижорат банклари, бошқа ташкилотлар ва бошқармасининг таркибий бўлинмаларидан ахборот ва материалларга сўровнома бериш ва олиш;

давлат иштирокидаги иқтисодий таваккалчилик гуруҳидаги корхоналарнинг молия - хўжалик фаолиятини яхшилашга қаратилган комплекс чора–тадбирлар ишлаб чиқиш ва уларни амалга ошириш;

бошқарма раҳбариятига кўриб чиқиш ва тасдиқлаши учун бўлим ваколатига кирадиган масалалар бўйича таклифлар ва бошқарма қарорлари лойиҳаларини киритиш;

бошқарма раҳбарияти топшириғига кўра, бошқарма манфаатларини барча давлат органлари, шу жумладан маҳаллий ҳокимият органларида   
ва ташкилотларида бўлим ваколатига кирадиган масалалар доирасида намоён этади.

6.  Бўлимнинг ўзига юклатилган вазифаларини амалга оширишда зарур бўлган ахборотларни олиш бўйича талаблари бўлинмалар ва идоравий мансуб тузилмалари учун мажбурийдир.

7.  Бўлим қонун ҳужжатларига мувофиқ қуйидагилар учун жавобгардир:

мазкур Низом билан юклатилган вазифа ва функцияларни сифатли, ўз вақтида ва самарали бажариш;

бўлим ваколатига кирувчи масалалар бўйича бошқарма раҳбарияти топшириқларини ўз вақтида бажарилишини таъминлаш;

ижро ва меҳнат интизоми, давлат хизматчилари одоби (Ахлоқ кодекси) ички ва умумўрнатилган қоидалар (йўриқномалар, тартиблар ва бошқалар)га сўзсиз риоя этилиши;

унга ишониб топширилган давлат мулклари ва товар-моддий қимматликларнинг сақланиши ва самарали фойдаланилиши;

мазкур Низом билан юклатилган вазифа ва функцияларни бажариш жараёнида тайёрланадиган материаллар (хатлар, таҳлилий маълумотлар, текширув далолатномалари, ўрганиш ва мониторинг натижалари бўйича хулосалар, қонун ҳужжатлари, қарорлар, буйруқлар, фармойишлар лойиҳалари, давлат реестрлари, маълумотлар базаси ва бошқа ҳужжатларлар)нинг ишончлилиги ва қонун ҳужжатларига мувофиқлиги;

бўлим иш жараёнига замонавий ахборот технологиялари   
ва ресурсларини жорий қилиш бўйича ўз вақтида таклифларни киритиш   
ва замонавий АКТни қўллаш.

**Бўлим фаолиятини ташкил этиш**

8. Бўлимнинг тузилмаси, штат бирлиги ва сони ҳудудий бошқарма тузилмасидан келиб чиқиб ишлаб чиқилади ва агентлик директори томонидан тасдиқланади.

Бўлим бошлиғи бошқарма бошлиғи томонидан агентлик директори билан келишилган ҳолда лавозимга тайинланади, бошқарма бошлиғи томонидан лавозимидан озод этилади. Бўлимнинг бош мутахассиси бошқарма бошлиғи томонидан лавозимга тайинланади ва лавозимдан озод этилади. Навоий вилояти худудий бошқармаси бошлиғига буйсунади.

Бўлим бошлиғи лавозимига иқтисодий ёки хуқуқий соҳада олий маълумотга эга бўлган, ушбу сохада тегишли амалий ва ташкилотчилик тажрибасига эга бўлган шахс тайинланади.

Бўлим ўз фаолиятида Ўзбекистон Республикаси Конституцияси ва Қонунларига, Ўзбекистон Республикаси Олий мажлиси палаталарининг қарорлари ва бошқа ҳужжатларига, Ўзбекистон Республикаси Президентининг фармонлари, қарорлари ва фармойишларига, Ўзбекистон Республикаси Вазирлар Маҳкамасининг қарорлари ва фармойишларига, идоравий норматив-хуқуқий хужжатларга, Агентлик қарорлари, буйруқлари, худудий бошқарма бошлиғи буйруқлари, шунингдек, ушбу Низомга амал қилади.

Бўлим ўз таркибига бўлим бошлиғи, бош мутахассисни олади.

Бўлим ўз фаолиятини Ўзбекистон Республикаси Конституцияси ва Қонунларини, Ўзбекистон Республикаси Олий мажлиси палаталарининг қарорлари ва бошқа ҳужжатларини, Ўзбекистон Республикаси Президентининг фармонлари, қарорлари ва фармойишларини, Ўзбекистон Республикаси Вазирлар Маҳкамасининг қарорлари ва фармойишларини, бошқа қонун ҳужжатларини, вазирликлар ва ташкилотларнинг қонунчиликлари ва меъёрий-ҳуқуқий ҳужжатлари, бошқарма бошлиғи тасдиқлаган иш режаси асосида амалга оширади.

**Бошқа тузилмавий бўлинмалар билан ўзаро ишлаши**

9. Бўлим ўз фаолиятини бошқарма таркибий бўлинмалари билан қуйидаги (мос равишда) масалаларда ўзаро ҳамкорликда амалга оширади:

бошқарма тегишли бўлинмалари билан давлат иштирокидаги иқтисодий ночор корхоналарда корпоратив бошқарув тизимини такомиллаштириш масалалари бўйича;

бошқарманинг Давлат активларини тасарруф этиш ва мажбуриятларни мониторинг қилиш, Давлат корхоналари ва улушлари ҳисобини юритиш бўлинмалар билан маълум бир ҳисобот даврига давлат иштирокида корхоналар ҳисоби тўғрисидаги маълумотларни олиш масаласи бўйича;

бошқарманинг банкротлик масалалари бўлим билан давлат иштирокидаги корхоналари бўйича банкротлик таомилини қўллашга доир таклифлар ишлаб чиқиш масаласи бўйича;

бўлинмалар ва идоравий мансуб ташкилотлар билан бирга давлат иштирокида корхоналар молия - иқтисодий ҳолатини чуқур таҳлил ва мониторинг қилиш мақсадида уларнинг молия - хўжалик фаолиятини яхшилаш юзасидан таклифлар ишлаб чиқишмасалалари бўйича;

Бошюрисконсульт билан қонун ҳужжатларига мувофиқ ҳужжатлар тайёрлашда ва бошқа ҳуқуқий масалаларни ҳал этиш бўйича;

Кадрлар бўлими билан бошқарма ходимларини тайёрлаш ва қайта тайёрлашни таъминлаш бўйича;

Мурожаатлар билан ишлаш ва ижро интизоми бўлими билан бошқарма раҳбариятининг топшириқларини ўз вақтида ва сифатли бажариш масаласи бўйича.

Бўлим ўз ваколати доирасида бошқа давлат ва хўжалик бошқаруви органлари ҳамда маҳаллий давлат бошқаруви органлари билан ўзаро ҳамкорликда ўз фаолиятини амалга оширади.